'टखने की चोट के कारण बाहर हुए प्रवीण'  
भारतीय टीम के मैनेजर अनिरुद्ध चौधरी ने साफ किया कि प्रवीण को अंगूठे की चोट नहीं, बल्कि टखने की चोट के कारण अंतिम टेस्ट से आराम दिया गया है।
भारतीय क्रिकेट टीम के मैनेजर अनिरुद्ध चौधरी ने साफ किया कि तेज गेंदबाज प्रवीण कुमार को अंगूठे की चोट नहीं, बल्कि टखने की चोट के कारण अंतिम टेस्ट से आराम दिया गया है।  चौधरी ने एक प्रेस विज्ञप्ति में कहा, प्रवीण कुमार को भारत और इंग्लैंड के बीच एजबेस्टन में हुए तीसरे टेस्ट की दूसरी पारी के दौरान लगी बायें टखने की चोट में दर्द हो रहा था।  उन्होंने कहा, उसका उपचार किया जा रहा है और वह अच्छी तरह उबर रहा है। हालांकि उसके टखने में अब भी दर्द है, जिसके कारण वह ओवल में भारत और इंग्लैंड के बीच चौथे टेस्ट से बाहर हो गया।